## Rješenje Ustavnog suda Republike Hrvatske broj U-I-737/1994. 21. lipnja 1995

### NN 45/1995 (5.7.1995.), Rješenje Ustavnog suda Republike Hrvatske broj U-I-737/1994. 21. lipnja 1995

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, pcedsjednik
Suda i suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurića Malčić, mr. Hrvoje
Momćinović, Ivan Marijan Severinac, Milan Vuković i Mladen Žuvela, odlučujući
o prijedlogu dr. Borisa Buklijaša iz Splita, Hrvatskog lovačkog društva
"Biokovo" iz Makarske i Lovačkog društva "Zec" iz Zagvozda.
na sjednici održanoj dana 21. lipnja 1995. godine donio je

## RJEŠENJE

### USTAVNOG SUDA REPUBLIKE HRVATSKE BROJ U-I-737/1994. 21. LIPNJA 1995

1. Ne prihvaća se prijedlog za oejenu ustavnosti članka 15. stavak 2.
Zakona o lovu ("Narodne novine", broj 10/94).

2. Odbacuje se prijedlog za ocjenu ustavnosti i zakonitosti Odluke o
povjeravanju prava lova u lovištima u alašništvu države ("Narodne
novine", broj 94/94)

3. Ovo će se rješenje objaviti u "Narodnim novinama".

#### Obrazloženje

Dr. Boris Buklijaš iz Splita, Hrvatsko lovačko društvo "Biokovo"
iz Makarske i Lovačko društvo "Zec" iz Zagvozda pod nijeli su
ovom Sudu prijedlog za ocjenu ustavnosti članka 15. stavak 2. Zakona o
lovu ("Narodne novine"; broj 10/94) jer smatraju da je suprotan
članku 49. Ustava Republike Hrvatske.

Predlagatelji temelje svoju tvrdnju na činjenici da osporeni propis
daje ovlasti Vladi Republike Hrvatske da dok pravo lova u državnim lovištima
ne stekne pravna ili fizička osoba u skladu sa Zakonom o lovu, Vlada će
povjeriti izvršenje prava lova u tim lovištima pravnoj ili fizičkoj osobi
koja koristi zemljište u državnom vlasništvu, što je, po stajalištu predlagatelja
suprotno odredbi članka 49. Ustava Republike Hrvatske koja jamči poduzetničku
slobodu.

U smislu iznijetog smatraju predlagatelji protuustavna je i Odluka o
povjeravanju prava lova u lovištima u vlasništvu države ("Narodne
novine", broj 94/94), koju je Vlada Republike Hrvatske donijela na
temelju članka 15. stavak 2. Zakona o lovu.

Prijedlog za ocjenu Zakona o lovu nije osnovan.

Prijedlog za ocjenu Odluke o povjeravanju lova u lovištima u vlasništvu
države nije dopušten.

Članak 50. stavak 2. Ustava Republike Hrvatske propisuje da se poduzetnička
sloboda i vlasnička prava mogu iznimno ograničiti zakonom radi zaštite
interesa i sigurnosti Republike, prirode, ljudskog okoliša i zdravlja ljudi.

Gledajući propis članka 15. stavak 2. Zakona o lovu u tom kontekstu
razvidno je da je zakonodavac ovlašten ograničiti poduzetničku slobodu
ako smatra da zaštita nekog dobra upućuje na dužnost zakonodavca da zaštiti
odredene interese naznačene u članku 50. stavak 2. ustava Republike Hrvatske,
u kojem slučaju iznimno zakonodavca ne obvezuju jamstva iz članka 49. Ustava.

Po stajalištu ovog Suda upravoje članak 15. stavak 2. Zakona o lovu
donesen sukladno članku 50. stavak 2. Ustava Republike Hrvatske, pa iz
iznesenih razloga nije suprotan propisu članka 49. Ustava.

Iz navedenih razloga prijedlog za ocjenu Zakona o lovu se ne prihvaća.

Odluka o povjeravanju prava lova u lovištima u vlasništvu države nema
obilježje propisa iz članka 125. alineje 2. Ustava Republike Hrvatske,
pa ne može biti predmetom ustavnosudske ocjene. Ovo iz razloga što osporenom
odlukom na temelju zakonskih ovlasti u članku 15. stavku 2. Zakona o lovu
Vlada Republike Hrvatske konkretno odreduje u kojim lovištima u vlasništvu
države povjerava pravo lova Javnom poduzeću " Hrvatske šume"
p.o., pa se takva odluka smatra pojedinačnim aktom, koju Vlada donosi na
temelju citiranih zakonskih ovlasti.

S obzirom na to valjalo je, temeljem članka 26. Ustavnog zakona o Ustavnom
sudu Republike Hrvatske ("Narodne novine", broj 13/91) u pogledu
tog prijedloga riješiti kao u izreci.

Odluka o objavi, pod točkom 3. izreke, donijeta je na temelju odredbe
članka 20. stavak 1. Ustavnog zakona o Ustavnom sudu Republike Hrvatske.

Broj: U-I-737/1994

Zagreb, 21. lipnja 1995.

USTAVNI 5UD REPUBLIKE HRVATSKE

Predsjednik

**Jadranko Crnić**, v. r.

Rješenje, NN 45/1995-897